alexandrainst/scandi-wiki huggingface dataset:
Tré

Tré  eru stórar fjölærar trjáplöntur. Tré eru yfirleitt með einn áberandi stofn sem ber greinarnar og þar með laufskrúðið hátt uppi. Munur á trjám og runnum liggur ekki alltaf í augum uppi, en stundum er miðað við að tré séu jurtir sem geta orðið minnst sex metra háar fullvaxnar. Sum tré eru langlíf og geta einstakar tegundir orðið mörg þúsund ára gömul og náð yfir 100 metra hæð.

Nokkur tré sem vaxa saman í klasa eru nefnd lundur og svæði sem vaxið er trjám er kallað skógur.

Tré er að finna í nokkrum flokkum jurta sem hafa þróað með sér stofn: lauftré eru tré af fylkingu dulfrævinga og barrtré eru tré af fylkingu berfrævinga. Að auki mynda sumar jurtir trjástofn með laufinu: pálmatré, köngulpálmar og trjáburknar. Flest tré tilheyra um fimmtíu ættum jurta.

Tré utan hitabeltis fara í vetrardvala; hætta að vaxa og mynda brum sem mynda síðar laufblöð/barr. Þau flytja næringarefni úr laufum í rætur og hætta að sjúga vatn upp úr jarðveginum. Einnig mynda þau af sykrur og prótín sem gera frumuvökvann að einskonar frostlegi. Sígræn tré verja bæði sprota og nálar á þennan hátt en sumargræn tré losa sig við laufblöðin og þurfa því bara að verja sprotana. 

Tré nærast á á kolvetnissamböndum, en einnig fitum og próteinum. Trén framleiða þessi efni sjálf í laufblöðum sínum úr koltvísýringi. Önnur efni sem nauðsynleg eru í þessa framleiðslu svo sem nitursambönd, fosfat og kalí. Þau og önnur snefilefni koma úr jarðvegi.

Trjáeiningar 
 árhringur er árlegur viðarauki vaxandi trés, sést í áranna rás sem sammiðja hringir í þverskurði trésins. Hægt er að komast að aldur trjáa með því að telja þá. 
 birkja er birkisafi, vökvinn milli trés og barkar. 
 bolur er trjástofn. 
 brum er laufgaðar smágreinar, en einnig nýsprottin lauf. 
 börkur er ysta lag (korklag) á tré eða greinum, næfrar. 
 grein er álma sem kvíslast út frá meginstofninum og á þeim vaxa laufblöð (eða barr). 
 króna er toppur trjáa, sbr. laufkróna, trjákróna. 
 kvoða er raflitað, límkennt úrgangsefni trjáa, sbr. trjákvoða. 
 laufblað
 rót er sá hluti trjáa sem heldur þeim föstum og aflar þeim vatns og steinefna. 
 stofn er bolur, aðalhluti trésins. 
 tagl er efri endi eða toppur trés (andr. rót), en getur líka merkt trosnaður trjátoppur.

Tilvísanir

Tenglar 
 Hæstu tré heims í hættu; grein í Lesbók Morgunblaðsins 1966

Tré
Trompet

Trompet er málmblásturshljóðfæri sem hefur hæsta tónsviðið af þeim, fyrir ofan franskt horn, básúnu, baritónhorns og túbu. Trompet er látúnshólkur sem er sveigður í flatan, einfaldan spíral. Hljóðið er framkallað með því að blása með samanherptum vörum í munnstykkið og framkalla þannig staðbylgju í loftinu inni í hólknum. Tóninum er breytt með vörunum og með því að breyta lengd loftrásarinnar með þremur stimpillokum. 

Málmblásturshljóðfæri
Ræsiforrit

Ræsiforrit er stutt forrit sem er vistfast eða auðvelt að setja í innra minni og ræsir stærri forrit, eins og í tölvum ræsir það upp stýrikerfið þegar notandi kveikir á tölvunni.

Tölvur
Tölvuskjár

Tölvuskjár eða bara skjár ef augljóslega er verið að tala um tölvuskjá, er rafmagnstæki sem sýnir myndir frá tölvu. Vanalega var skjárinn lampaskjár (með bakskautslampa) en í dag er hann oftast flatur kristalsskjár.

Tengt efni 

 Snertiskjár

Tölvur
Notendaviðmót

Notendaviðmót eða notendaskil leyfir fólki að „tala við“ ákveðnar vélar, drif, tölvuforrit eða annað. Auðvelt notendaviðmót gerir notendanum auðveldara fyrir að læra á forritið.

Tölvur
Du Fu

Du Fu eða Tu Fu (12. febrúar 712 - 770) var kínverskt skáld. Ásamt Li Bai (Li Po), er hann oft nefndur besta kínverska skáldið.

Kínversk skáld
Li Bai

Li Bai (李白 Lǐ Bái, 701–762), líka þekktur sem Li Bo, kurteisisnafn Taibai (太白), listamannsnafn Qinglian Jushi (青蓮居士) var kínverskt skáld sem hefur verið hylltur frá upphafi til okkar daga sem snillingur og rómantískt skáld sem hóf hefðbundinn kveðskap í nýjar hæðir. Hann og vinur hans Du Fu (712-770) voru mest áberandi þátttakendur í blómaskeiði kínverskrar ljóðlistar á tímum Tangveldisins, sem er oft kallað „gullöld kínverskrar ljóðlistar“. Hugtakið „undrin þrjú“ vísar í ljóð Li Bai, sverðalist Pei Min og skrautskrift Zhang Xu.

Honum eru eignuð um þúsund ljóð sem vitað er um. Þekktasta safnritið með ljóðum hans er bók með helstu ljóðum Tangveldisins, Heyaue yingling ji, tekið saman af Yin Fan árið 753, og 34 ljóð eftir hann eru í safnritinu Þrjúhundruð Tangljóð sem kom fyrst út á 18. öld. Á svipuðum tíma tóku fyrstu þýðingarnar á Evrópumálum að birtast. Ljóðin fjalla um gleði vináttunnar, náttúruna, einveru og drykkju. Meðal þeirra frægustu er „Vaknað eftir drykkjuskap á vordegi“, „Vegurinn til Shu“ og „Hljóðlát næturhugsun“, sem enn eru birtar í námsbókum í Kína. Á Vesturlöndum er enn verið að gefa út þýðingar af ljóðum Lis. Ævi hans hefur fengið á sig goðsagnakenndan blæ, með sögum af drykkjuskap, riddaramennsku og þjóðsögunni um það að hann hafi drukknað við að teygja sig drukkinn úr bát sínum í spegilmynd tunglsins.

Ljóð Lis endurspegla ævi hans, staðina sem hann heimsótti, vini sem hann kvaddi fyrir ferðalög til fjarlægra staða, draumkenndar ímyndanir hans sjálfs, samtímaatburði sem hann frétti af, tímalausar lýsingar á náttúrunni og svo framvegis. Á ævi hans urðu mikilvægar breytingar sem skipta máli fyrir túlkun verka hans. Fyrstu ljóðin hans eru samin á „gullöld“ þar sem ríkti friður og velsæld í Kína, undir stjórn keisara sem studdi listirnar og tók þátt í þeim. Þetta breyttist allt skyndilega, fyrst með An Lushan-uppreisninni, þegar stríð og hungursneyð lögðu Norður-Kína í rúst. Á þeim tíma fá ljóð Li Bai annað yfirbragð. Ólíkt yngri félaga sínum, Du Fu, lifði Li Bai ekki þegar endir var bundinn á þessa rósturtíma, en mikið af ljóðum hans hefur lifað og notið stöðugra vinsælda í Kína og annars staðar.

Tilvísanir 

Kínversk skáld
Zeami Motokiyo

Zeami Motokiyo, einnig kallaður Kanze Motokiyo, var japanskur leikari og skáld.

Japanskir leikarar
Japönsk skáld
Valkyrja

Valkyrja er kvenkyns persóna úr norrænni goðafræði sem hafði það hlutverk að sækja fallna hermenn og koma þeim til Valhallar.

Norræn goðafræði
Mary Harris Jones

Móðir Jones, réttu nafni Mary Harris Jones, (f. 1. ágúst 1837 - d. 1. nóvember 1930) var írskur verkalýðsleiðtogi.

Mary fæddist á Írlandi, faðir hennar var bóndi. Hún fluttist til Bandaríkjanna þar sem hún giftist og eignaðist þrjú börn. Fjölskylduna missti hún alla er guluveikisfaraldur herjaði árið 1867. Annað áfall dundi svo á fjórum árum seinna, 1871, þegar hún missti aleiguna í Chicago-brunanum mikla. Þá hóf hún að vinna fyrir og skipuleggja hagsmunasamtök almennings, hún gekk í Knights of Labour, undanfara Industrial Workers of the World sem hún tók þátt í að stofna 1905. Hún tók þátt í störfum United Mine Workers og Sósíalistaflokki Ameríku

Tenglar 
 Æviágrip
 Mother Jones, vefrit nefnt í höfuðuð á henni.

Írar
Píkareska skáldsagan

Píkareska skáldsagan (spænsku: la novela picaresca) er tegund evrópskrar bókmenntagreinar sem í upphafi var skáldsaga um léttlynda og bragðvísa persónu sem lendir í hinum ýmsu ævintýrum. Á íslensku hefur þessi bókmenntagrein verið nefnd hrekkja- og prakkarasaga eða grallarasaga, prakkarasaga eða skelmissaga. Ekkert eitt heiti hefur enn fest sig í sessi.

Stutt yfirlit 
Píkaresk skáldsaga hefur með tíð og tíma fengið víðari merkingu og er haft um skáldsögur sem eru litaðar af uppátækjasemi og skrautlegum lýsingum. Jafn ólíkar bækur og Birtingur eftir Voltaire og Skræpótti fuglinn eftir Jerzy Kosiński hafa stundum verið settar í þennan flokk. Bækur sem flokkast undir prakkarasöguna eru oft sögur um andhetjur, menn sem eru á einhvern hátt óæðri (litið til stéttar, virðingar o.s.frv.) en þeir sem eru í kringum þá. En vegna skelmiseiginda í upplagi þá láta persónur prakkarasagna fátt á sig bíta og gefast ekki upp hvað sem yfir dynur. Þetta er þó ekki einhlýtt, því stundum er sagan aðeins fjörleg saga um persónu sem lendir í furðulegum ævintýrum. Föst skilgreining er illfinnanleg.

Orðsifjafræði 
Uppruni orðsins pícaro "pörupiltur; skálkur", sem haft er að viðurnefni og um persónur þær, sem kom fram í þessum prakkarasögum, er á einum stað sögð skyld spænsku sögninni picar, en hún jafngildir þeirri íslensku að pikka: það er að segja maður sem pikkar eða kroppar - hnuplar; gæti sú skýring vel átt við el pícaro í þeirri sögu sem fyrst telst til þessa bókmenntagreinar.

Fyrsta prakkarasagan 
Sú bók sem er talin setja rásina fyrir prakkarasöguna er Lazarus frá Tormes (Lazarillo de Tormes) eftir ókunnan rithöfund  og sem út kom í Burgos 1554. Vissulega má benda á að Satýrikon eftir Petróníus eða Gullasninn eftir Apuleius geti talist til þessarar bókmenntagreinar, og sjálfsagt má fara enn lengra aftur, en það er með Lazarus frá Tormes sem hún verður til sem grein, fær vængi og tekur flug. Nokkrum mánuðum eftir að Lazarus kom út í Borges birtist hún aftur, aukin nokkrum innskotsþáttum, í Alcala de Henares. Og eftir það í allavega útgáfum.

Þróun prakkarasögunnar 
Sagan um Lazarus var snemma þýdd á aðrar tungur, og innan tíðar breiddist hið nýja skáldsöguform út um Evrópu eins og eldur í sinu. Hafði hún áhrif á franskan, þýskan og enskan skáldskap og má þar nefna bækur eins og Tom Jones eftir Henry Fielding og Simplicius Simplicissimus eftir Hans Jakob Christoffel von Grimmelshausen. Saga Lazarusar hafði töluverð áhrifa á Miguel de Cervantes og hann skrifaði söguna Króksi og Skerðir (Rinconete y Cortadillo) undir áhrifum frá Lazarusi, og finna má píkareskt handbragð á Don Kíkóta. Nýlegar skáldsögur sem flokkast gætu undir prakkarasögur eru: Pascual Duarte og hyski hans eftir Camilo José Cela og Blikktromman eftir Günter Grass.

Heimildir 
 Eftirmáli Guðbergs Bergssonar að þýðingu sinni á Lazarus frá Tormes

Bókmenntir
Samfelldni

Samfelldni er mikilvægt hugtak í örsmæðareikningi og grannfræði. 
Lýsa má samfelldni falls (losaralega) þannig að fallið sé samfellt ef að hvergi finnast ,,göt" á því, þ.a. að hver punktur ,,taki við" af öðrum, þ.e. fall f er samfellt í punkti y ef það er skilgreint í y og tölugildið |f(y) - f(x)| nálgist núll, þegar punkturinn x "stefni á" y. Annars er fallið sagt ósamfellt.

Samfelldni raungilds falls 
Raungilt fall , sem skilgreint er á hlutmengi rauntalnanna, er sagt samfellt ef það hefur markgildi fyrir einhvern punkt y í iðri formengisins X og að markgildið  sé til og jafnt fallgildinu í y, þ.e. 

.

Samfelldni í grannrúmi 
Fyrir almennt grannrúm gildir að fall  er samfellt þegar fyrir sérhvert opið mengi  gildir að  er opið í X. Segja má að f sé samfellt í punkti x ef um sérhverja grennd V um f(x) er til grennd U um x, þ.a. .

Samfelldni í firðrúmi 
Ef eru firðrúm er fallið  sagt samfellt í x ef  að fyrir öll ε > 0 er til δ > 0 þ.a. . 

Fyrir venjulegu firðina d(x,y) = |x - y| á rauntalnaásnum er skilgreiningin jafngild sígildri "" skilgreiningu á samfelldni, sem sett er fram með eftirfarandi hætti:

Stærðfræði
Fallafræði
Grannfræði
Orðflokkur

Orðflokkur er ákveðin gerð af orðum, svo sem nafnorð, sagnorð, lýsingarorð, fornöfn, forsetningar, atviksorð, samtengingar og töluorð.

Orðflokkar í íslensku

Merkingarleg einkenni 
Nafnorð eru heiti á lifandi verum, hlutum eða hugtökum, sagnorð tákna oft það sem að gerist eða gerðist, töluorð segja til um upphæð eða fjölda o.s.frv.

Formleg einkenni 
Hér er einkum átt við ýmis beygingaratriði, t.d hvort orðið fallbeygist, tíðbeygist, bæti við sig greini o.s.frv.

Setningarleg einkenni 
Forsetningar standa alltaf með fallorði í aukafall, lýsingarorð geta staðið með nafnorðum, atviksorð standa oft með sagnorðum o.s.frv.

Ytri tenglar 
 Flash forrit sem orðflokkagreinir
Títanar

Títanar (grísku: Τιτάν, ft. Τιτάνες) voru tólf tröllvaxin afkvæmi Gaiu og Úranosar í grískri goðafræði og sem í eina tíð voru æðri öðrum guðum. Títanar réðu alheiminum á Gullöldinni. Ef litið er til Hesíódosar kemur fram í bók hans Goðakyni (um uppruna heimsins og ættir guðanna) að títanar voru tólf, en aðrir höfundar hafa talið þá allt frá 6 til 24. 

Mest títana voru þau: Ókeanos, hinn mikli Útsær er umflýtur jörðina, og kona hans Teþys, hin endurnærandi Rekja, foreldrar allra linda og fljóta; Hyperíon og Þeia, tvær ljósverur, gátu Helíos (sól), Selenu (Mána) og Eos (Morgunroða); Þemis (réttlætisgyðja) og Mnemosyna (minnið), voldug goðmögn í skipun heimsins; Krónos og Rhea, er tóku stjórn heimsins af Úranosi og Gaiu. Í upphafi var Úranos voldugastur guð. En er synir hans, Kýklópar, ætluðu að verða honum ofjarlar, byrgði hann þá niðri í Tartarosi, þar sem þeir máttu ekki líta ljós sólarinnar. Gaiu líkaði það stórilla, og hvatti hún Títani til að freista þess að frelsa bræður sína. 

Sá yngsti, Kronos, þorði einn að hætta á það stórræði. Í iðrum sínum lét jörðin spretta hið fyrsta járn og smíðaði úr því sigð. Með því vopni limlesti Kronos, föður sinn og hratt honum af veldisstóli. Upp af blóði Úranosar spruttu Erinýjur, nornir blóðhefndanna og Gígantar, vopnaðir og herskáir jötnar svipaðir títönum. En fyrir glæp sinn hófst Kronos til valda. 

Sjá Títanastríð. 

Skipið Titanic (Títaník) var skýrt í höfuðið á títönum.

Hinir tólf Títanar í stafrófsröð 
 Föba
 Hyperíon
 Japetos
 Kojos
 Kríos
 Krónos
 Mnemosyna
 Ókeanos
 Rhea
 Teþys
 Þeia 
 Þemis

Heimildir 
 Jón Gíslason, Goðafræði Grikkja og Rómverja

Grísk goðafræði
Gaia

Gaia, Gaja eða Ge (forngrísku: Γαῖα eða Γη) eða móðir jörð  er nokkurs konar persónugervingur jarðar og var í fyrstu talin eitt helsta goðmagn grískrar goðafræði. Hún var dóttir Kaosar. 

Það kvað aldrei mikið að dýrkun hennar, því að goð sem gædd voru enn meiri persónulegum þrótti, yfirskyggðu hana, t.d. Rhea, Hestía, Demetra og Þemis. Meira bar á dýrkun Tellusar (samskonar rómversk gyðja) í Róm, enda þótt Ceres og önnur skyld goð yrðu henni einnig yfirsterkari. 

Höfuðþýðing Gaiu er í því fólgin, að hún getur af sér allt líf og eflir allan vöxt í ríki náttúrunnar. Hugsuðu menn sér hana fyrst og fremst sem móður, er sér öllum börnum sínum farborða af ást og umhyggjusemi. Ásamt Demetru og öðrum skyldum gyðjum heldur hún sérstaklega verndarhendi yfir æskulýðnum. Sem verndari hans var hún einkum tignuð í Aþenuborg. 

Í Róm var Tellus jafnframt tignuð sem hjónabandsgyðja. Einnig voru henni færðar hátíðlegar fórnir við upphaf og endi sáningar.

Heimildir
 Jón Gíslason, Goðafræði Grikkja og Rómverja

Grísk goðafræði
Aqmolafylki

Aqmolafykli (kasakska: Ақмола облысы, rússneska: Акмолинская область) er fylki í Norður-Kasakstan. Höfuðborg fylkisins er borgin Köksjetá.

Tenglar 
 akmo.gov.kz 

Kasakstan
Fylki í Kasakstan
Atýráfylki

Atýráfylki (kasakska: Атырау облысы, rússneska: Атырауская область) er fylki í Vestur-Kasakstan. Höfuðborg fylkisins er borgin Atýrá. Fylkið liggur rétt á Kaspíahöf og er mjög ríkt. Olía er mjög mikilvæg hérna, af því að mikið olía í Kasakstan kemur beint úr Atýrá fylkinu. Leiðslan olíu fer frá Atýrá til Grósnij, Téténíu í Rússlandi sem er mjög mikilvægt fyrir Rússland og lönd í Mið-Asíu og auðvitað fyrir Kasakstan. Atýrá fylki á landmæri að Rússlandi, og er minnstur fylki í Kasakstan með Suður-Kasakstan Fylkinu líka.

Fólk frá Atýrá eru mjög stólt af lönd þeirra. Þau eru „Austur-Kasakskar“ og allajafna hata útlendingar. Þó mikið fólk frá útlendum, til dæmis frá Þýskalandi, Úkraínu, og Bandaríkjunum, kemur til Atýrá Fylkisins til að vinna og læra um olíu. Mikið fyrirtæki frá útlendum og vestri fjárfesta í Atýrá Fylkinu af því að þetta er örruglega ríkasti hluti í Mið-Asíu með olíu.

Tenglar 
 Opinber vefsíða Atýráfylkisins (á kasöksku og rússnesku) 
 Landsbúnaður vefsíðan Atýráfylkisins (á ensku) 

Fylki í Kasakstan
Kasakstan
Bieżuń

Bieżuń er bær í miðhluta Póllands. Íbúar voru 1 864 árið 2005.

Borgir í Póllandi
Ood

Ood er kynstofn úr bresku sjónvarpsseríunni Doctor Who sem kom fyrst fram í þættinum The Impossible Planet sem sýndur var fyrst 3. júní árið 2006.

Líffræði 
Ood eru tvífættar verur með mennsk einkenni að andlitinu undanskyldu. Á andlitinu er ekki að finna augljóst nef eða munn, en í stað þeirra eru fálmar sem minna helst á arma kolkrabba. Ood hefur þó tvö augu.

Ood búa yfir æðri samskiptarvenju sem gerir þeim kleyft að tala sín á milli án orða, en þurfa að notast við samskiptartæki til að eiga samskipti við aðrar verur eins og mannverur. Samskiptatækið birtist áhorfendum sem hvít kúla sem tengist Ood með hvítri snúru sem leiðir upp í fálma þeirra.

Engin kynskipting er á meðal þeirra og fylgja þeir engum nafnavenjum eða titlum, enda líta þeir á sig sem eina heild frekar en einstaklinga. Eigendur þeirra hafa þó komið upp einföldum nafnavenjum til að auðvelda skilgreiningu á milli þeirra og til þess að koma skipunum sínum á framfæri. Þessi nöfn eru oftast Ood 1 Alpha 1 til Ood 1 Alpha 2 o.s.frv.

Atferli og hegðunarmynstur 
Ood eru í framtíðinni viljugir þrælar mannkyns og er haldið fram í þættinum að hvert mannsbarn hafi Ood sem þræl. Ood telja sem svo að þeir hafi engan annan tilgang í lífinu en að taka við skipunum og framfylgja þeim. Í þættinum er því einnig haldið fram að án umsjónar myndu þeir ekki geta séð um sig og sína og að lokum deyja.

Samskiptarmáti
Eins og nefnt er að ofan þá hafa Ood frumstætt hugarafl sem gerir þeim kleyft að hafa samskipti sín á milli án þess að tala. Sviðið sem leyfir þeim þennan samskiptarmáta er frekar lágt og er mælt sem „Basic 5” í þættinum, en hærri gildi er líkt við hækkandi röddu. „Basic 30” er líkt við öskur og „Basic 100” á að orsaka heiladauða.

Fyrstu kynni 
Fyrstu kynni áhorfenda af þessum kynstofn er þegar tíundi Læknirinn og Rose Tyler lenda á skipinu sínu Tardis inn í stöð sem hefur verið byggð á plánetu sem kallar Krop Tor og hringsólast í kringum svarthol án þess að sogast inn í það.

Heimildir

Tenglar 
 
 Doctor Who á síðu BBC
 Doctor Who á síðu Sci-Fi 

Sjónvarpsþættir
Listi yfir íslenskar heimildamyndir


Listi yfir íslenskar heimildamyndir

Hér að neðan eru listar yfir íslenskar heimildarmyndir.

Listar tengdir Íslandi
!
Kvikmyndir
Python (forritunarmál)

Python er forritunarmál þróað með það að leiðarljósi að einfalda forritaranum vinnuna sína (t.d. með því að nota ruslasöfnun) frekar en að gera tölvunni auðvelt fyrir. Python, þrátt fyrir að vera oft talið einfalt mál, býr yfir flestum þeim möguleikum sem vinsælustu forritunarmál í dag búa yfir (og er sjálft orðið eitt allra vinsælasta forritunarmálið), þ.m.t. hlutbundna forritun.

Python er til í mörgum útgáfum, sú þekktasta er líklega CPython sem er viðhaldið af The Python Software Foundation.

Python kóði er yfirleitt vistaður í skjöl með endingunni .py sem eru svo keyrðar með python3 skipuninni. Einnig er hægt að keyra python3 skipunina án skráarnafns og fæst þá einskonar Python skel. Í henni má meðal annars prófa sig áfram sem og keyra einföld forrit.

Nýjustu útgáfur af Python eru Python 3.x, sem eru að miklu leiti, en ekki öllu leyti, samhæfðar við eldra Python 2, sem er ekki lengur stutt.

Saga 

Python kom út árið 1991 hannað af Guido van Rossum í Hollandi.

Python 2.0 kom út þann 16. október 2000 með mörgum nýjum eiginleikum, s.s. ruslasöfnun (e. „garbage collection“; en líka að hluta útfært með „reference counting“ leið í CPython), og Unicode stuðningi.

Python 3.0 kom út árið 2008.

Sýnidæmi 
Dæmi um einfalt forrit (vistað í skrána prufa.py):

 print('Halló heimur!')  # Í eldra Python 2 gengur: print 'Halló heimur!' 
og úttak þegar keyrð er skipunin python3 prufa.py:
 Halló heimur!

Enn fremur má keyra upp python3 skelina og prófa sig áfram:

 Python 3.8.5 (default, Sep  4 2020, 07:30:14) 
 Type "help", "copyright", "credits" or "license" for more information.
 >>> print('Halló heimur!')
 Halló heimur!
 >>> str = 'Halló heimur'
 >>> list = str.split(' ')
 >>> list
 ['Halló', 'heimur']
 >>> list[0]
 'Halló'
 >>> dict = {'lykill 1' : 'gildi 1', 'lykill 2' : 'gildi 2'}
 >>> if dict['lykill 1'] == 'gildi 1':
 ...     print(list[1])
 ... 
 heimur
 >>> import time
 >>> time.time()
 1651175781.5171032
 >>> for i in list:
 ...     print(i)
 ... 
 Halló
 heimur
 >>> list2 = ['a','b','c','d','e']
 >>> len(list2)
 5
 >>> list2[2:]
 ['c', 'd', 'e']
 >>> " ".join(list2)
 'a b c d e' 
Það sem fólk rekur sig kannski fyrst á er að { } er ekki notað utan um blokkir eins og í Java, C og mörgum málum. Blokkir í Python eru einfaldlega táknaðar með inndrætti, samanber hvernig print i er dregin inn hér að ofan. Þetta getur valdið villum þegar fólk er að rokka milli þess að nota tab eða bil fyrir inndrátt, en ekki má blanda þessu í einni og sömu skránni.

Tenglar 
 Vefsíða Python

Forritunarmál
Bob (hljómsveit)

Bob er íslensk hljómsveit skipuð þeim:
 Finni Pind, gítar.
 Friðrik Helgasyni, trommur.
 Matthías Arnalds, gítar.
 Skúla Agnarr, bassa.

Haustið 2006 gaf hljómsveitin út frumburð sinn, plötuna dod qoq pop. Platan fékk góða dóma hjá Morgunblaðinu. Hljómsveitin hefur spilað á fjölda tónleika í gegnum tíðina og tóku þeir meðal annars þátt á íslensku tónlistarhátíðinni Iceland Airwaves haustið 2006. Árið 2010 gaf hljómsveitin út stuttskífuna Best of Breed.

Tilvísanir

Tenglar 
 Vefsíða Bob 
 Bob á rokk.is

Íslenskar hljómsveitir
Listi yfir íslensk kvikmyndahús

Hér er listi yfir íslensk kvikmyndahús:

Heimildir 

 
Listar tengdir Íslandi
Sólstöður

Sólstöður eða sólhvörf er sú stund þegar sól fer lengst frá miðbaug himins til norðurs eða suðurs. Sólstöður eru tvisvar á ári, sumarsólstöður á tímabilinu 20.-22. júní, þegar sólargangurinn er lengstur og vetrarsólstöður 20.-23. desember, þegar hann er stystur. Breytileiki dagsetninganna stafar fyrst og fremst af hlaupársdögum. Nafnið sólstöður vísar til þess að sólin stendur kyrr, það er hættir að hækka eða lækka á lofti.

Listi yfir tímasetningar

Tengt efni 
 Lóðpunktur sólar
 Tímahorn
 Jafndægur
 Sólbaugur

Tilvísanir

Heimild 
 Almanaksskýringar (Þorsteinn Sæmundsson) (Sótt. 8. apríl 2007)

Tenglar 

 Ítarlegar upplýsingar um árstíðabreytingar og sólstöður á Stjörnufræðivefnum 
 Um uppruna og heimildir um orðið á vef stofnunar Arna Magnússonar

Stjörnuskoðun
Tímatöl
Dagatal
Jafndægur

Jafndægur er sú stund þegar sól er beint yfir miðbaug jarðar. Þetta gerist tvisvar á ári, á vorjafndægri á tímabilinu 19.-21. mars og á haustjafndægri 21.-24. september. Um þetta leyti er dagurinn um það bil jafnlangur nóttinni hvar sem er á jörðinni, og af því er nafnið dregið. Breytileiki dagsetninganna stafar aðallega af hlaupárum.

Orðsifjar
Orðið jafndægur hét í fornu máli jafndægrishringur og notuð voru orðin og orðasamböndin vorjafndægur, vorjafndægri, jafndægur á vori og jafndægri á vori. Hinsvegar að hausti haustjafndægur, haustjafndægri, jafndægur á hausti eða jafndægri á hausti. Orðið jafndægur er til í skyldum málum. Í dönsku er til dæmis talað um jævndøgn. Í ensku er talað um equinox sem leitt er af latneska orðinu aeqvinoctium af aeqvus: jafn og -noctium sem leitt er af nox: nótt.

Saga
Til forna var upphafsdagur ársins ýmist miðaður við vorjafndægur , haustjafndægur eða vetrarsólstöður. Í Skáldskaparmálum Snorra-Eddu segir um vorið að það sé frá jafndægri að vori til fardaga en þá taki við sumar til jafndægris á hausti. Vorið nær því samkvæmt því frá 19. til 21 mars og fram að fardögum sem voru á fimmtudegi í 7. viku sumars eða á bilinu 31. maí til 6. júní.

Listi yfir tímasetningar

Tengt efni 
 Lóðpunktur sólar
 Tímahorn
 Sólbaugur
 Sólstöður

Tilvísanir

Heimild 
 Almanaksskýringar (Þorsteinn Sæmundsson) (sótt 8. apríl 2007)

Tenglar 

 Ítarlegar upplýsingar um árstíðir og jafndægur á Stjörnufræðivefnum 

Stjörnuskoðun
Tímatöl
Dagatal
Dagur (tímatal)

Dagur er tímaeining sem afmarkast þeim tíma dags sem að staður er lýstur upp af sólinni. Hann byrjar við sólarupprás og endar við sólsetur. Meðallengd dags eru 12 klukkutímar.

Í mörgum löndum er skilgreiningin á einum degi oft sú sama og sólarhringur, það er, tíminn frá sólarupprás til næstu sólarupprásar. Lengd dagsins fer eftir möndulsnúningi jarðarinnar. Dagur getur jafnframt verið helmingur sólarhringsins á móti nóttu. 

Forn hefð er fyrir því að nýr dagur hefst og lýkur þegar sólin er við sjóndeildarhring. Nákvæmur tími fer eftir hnattfræðilegri stöðu og árstíðum. Í Forn-Egyptalandi var dagurinn skilgreindur frá sólarupprás til næstu sólarupprásar. Í Forn-Evrópu afmarkaðist dagurinn af sólsetri. 

Tímaeiningar